Na Trgu je za maturante predvi\u0111en glazbeni program u izvedbi Astralis Team DJ-a.

POGLEDAJTE VIDEO:\u00a0

Na Trgu bi se maturanti trebali zadr\u017eati sat vremena. U 11.55 sati maturantima \u0107e se obratiti gradona\u010delnik Milan Bandi\u0107, a gri\u010dki top \u0107e to\u010dno u podne ozna\u010diti po\u010detak tzv. flash moba. Atomic Dance factory po\u010det \u0107e s animacijom, a plesa\u010di izvoditi koreografiju.\u00a0I gradona\u010delnik bi trebao zaplesati te svojim primjerom pozvati maturante da mu se pridru\u017ee.

U 12.05 sati na redu je manequin challenge, kad \u0107e plesa\u010di zavr\u0161iti koreografiju i ostati u pozicijiama. Kamera \u0107e ih snimati dok \u0107e voditelj/animator pozivati sve da se pridru\u017ee.\u00a0

Na Bundek sti\u017ee dodatnih 3000 maturanata

U 12.10 sati kamion kre\u0107e prema Bundeku uz glazbeni program Astralis Team DJ. Program na Bundeku \u0107e trajati do 22\u00a0sata.\u00a0Voditelj programa na Bundeku bit \u0107e animator Marko Petar Ore\u0161kovi\u0107, a za maturanteje organiziran bogat glazbeni program u kojem sudjeluju \u2013\u00a0DJ Mike C, Kings Live, DJ FRXte\u00a0kao specijalno iznena\u0111enje pjeva\u010d i glazbenik\u00a0Ivan Zak.

Na glazbenom programu koji \u0107e se odr\u017eati u parku Bundek o\u010dekuje se dodatnih 3.000 maturanta.

U parku Bundek \u0107e cijelo vrijeme de\u017eurati zdravstvena ekipa, vatrogasci,\u00a0spasioci i redarska slu\u017eba, a po zavr\u0161etku programa koji zavr\u0161ava u 22.00 sata, radi lak\u0161eg i br\u017eeg povratka sudionika svojim domovima,\u00a0ZET \u0107e osigurati poja\u010dane linije javnog



gradskog prijevoza.

POGLEDAJTE VIDEO:



U\u017dIVO S NORIJADE U ZAGREBU Maturanti zabavu preselili u \u0161ator, vesele se, fu\u0107kaju i pjevaju

Posted by 24sata Video on Friday, May 19, 2017







Crveni kri\u017e pozvao da ne bacaju bra\u0161no i jaja, ve\u0107 da ih doniraju

Norijada, osobito u Zagrebu, obi\u010dno uklju\u010duje i bacanje bra\u0161na i jaja na prolaznike, polijevanje vodom i sli\u010dne psine.\u00a0Crveni kri\u017e pozvao je maturante da, s obzirom na te\u0161ku ekonomsku situaciju mnogih gra\u0111ana, bra\u0161no i jaja bolje doniraju Socijalnom du\u0107anu Crvenog kri\u017ea Zagreb.

Veliko srce rije\u010dkih maturanata

Rije\u010dki maturanti smjera Dizajner unutra\u0161nje arhitekture najavili su da \u0107e od tog bra\u0161na i jaja ove godine pe\u0107i pala\u010dinke, javlja srednja.hr. Prihod od prodaje pla\u010dinki donirat \u0107e Udruzi za skrb autisti\u010dnih osoba Rijeka.\u00a0

Evo kako maturanti u Puli slave norijadu:

\u00a0

Sisa\u010dki gimazijalci otplesali Quadrillu

Jo\u0161\u00a0jedna generacija sisa\u010dkih maturanata odr\u017eala je tradicionalnu norijadu.

I dok se ve\u0107ina njih zadovoljila \u0161etnjom gradskim ulicama, sisa\u010dki gimanazijalci prije toga otplesali su francusku Quadrillu.

Za vrijeme povorke u Zagrebu koristite obilazne pravce

Kretanje velike povorke pje\u0161aka gradskim ulicama je predvi\u0111eno od 12 do 13 sati sljede\u0107om trasom:\u00a0

Start je oko 12.10 sati\u00a0na Trgu bana Josipa Jela\u010di\u0107a \u00a0- Pra\u0161ka \u2013 Zrinjevac \u2013 Strossmayerov trg \u2013 Tomislavov trg \u2013 Mihanovi\u0107eva \u2013 Miramarska \u2013 Ulica grada Vukovara \u2013 Hrvatske bratske zajednice \u2013 Most slobode \u2013 Ulica Damira Tomljanovi\u0107a Gavrana \u2013 ulazak u park Bundek oko 13 sati.\u00a0

Prije i za vrijeme prolaska kolone pje\u0161aka, promet \u0107e navedenim ulicama biti u potpunosti zatvoren, a na prilaznim pravcima ote\u017ean.

Tramvajski promet \u0107e od oko 11.30 sati do oko 12.30 sati biti obustavljen preko Trga bana Josipa Jela\u010di\u0107a i odvijat \u0107e se obilazno prema organizaciji ZET-a. Autobusni promet s terminala Pothodnik \u0107e od oko 12 sati do oko 13 sati s redovnih linija biti preusmjeren na Ulicu grada Vukovara i Dr\u017ei\u0107evu aveniju i dalje redovnom trasom.\u00a0

Obilazni pravci za vrijeme zabrane prometa u pravcu istok \u2013 zapad su:\u00a0

- Slavonska avenija - Zagreba\u010dka avenija

- Avenija Dubrovnik

Obilazni pravci za vrijeme zabrane prometa u pravcu sjever - jug su:\u00a0

- Dr\u017ei\u0107eva avenija - \u0160ubi\u0107eva ulica



- Jadranski most \u00a0- Savska cesta



- Jadranski most \u00a0- Selska cesta\u00a0

Gra\u0111anima, putnicima i voza\u010dima se preporu\u010duje da u vrijeme odr\u017eavanja manifestacije izbjegavaju odlazak prema centru Zagreba te da izbjegavaju navedene prometnice kojima \u0107e se i kretati velika kolona pje\u0161aka.